**Združenie pestovateľov obilnín**

Záhradnícka 21, SK-811 07 Bratislava 1, Slovensko

**AKTUÁLNE CENY A VÝVOJ NA TRHU OBILNÍN K 23.9. 2019**

● **Futures ceny zrnín na burzách k 23.9.2019**

|  |  |  |  |
| --- | --- | --- | --- |
|  | €uro/tona | Platí k | trend |
| **Pšenica potravinárska** | | | |
| MATIF Paríž | 171,25 | XII.´19 | *▲* |
| CBoT Chicago | 162,33 | XII.´19 | *▲* |
| KBB Bratislava | 160,31 | XI.´19 | *▼* |
| **Kukurica** | | | |
| MATIF Paríž | 163,25 | XI.´19 | *▲* |
| CBoT Chicago | 124,41 | XII.´19 | *▲* |
| BÉT Budapešť | - | - | *-* |
| KBB Bratislava | 135,00 | XI.´19 | *▼* |
| **Repka olejka** | | | |
| MATIF Paríž | 387,25 | XI.´19 | *▲* |
| KBB Bratislava | 358,50 | XI.´19 | *▲* |

*Kurz (NBS): EURO/USD: 1,1030 ▼; EURO/HUF: 332,89 ▲*

*Trend: od posledného predošlého údaju: nárast ▲ ; resp. pokles ▼*

● **Trhové ceny obilnín vo vybraných krajinách Európskej únie**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Trhové ceny obilnín v EÚ k 23.Septembru 2019**, €uro/tona (bez DPH) | | | | | | | | | | | | | | |
| **pšenica potravinárska** | | | | | **jačmeň kŕmny** | | | | | **kukurica kŕmna** | | | | |
| DE | Hamburg | **168,00** | - | DS | DE | Hamburg | **152,50** | ▼ | DS | DE | Mníchov | **150,50** | ▼ | DS |
| FR | Rouen | **163,61** | - | DP | FR | Rouen | **150,86** | ▼ | DP | FR | Bordeaux | **163,79** | ▲ | DP |
| BE | Brusel | **172,00** | - | DP | BE | Brusel | **160,00** | ▼ | DP | HU | Transdanubia | **133,10** | ▲ | FG |
| HU | Transdanub | **150,00** | ▼ | FG | HU | Transdanub | **130,47** | ▲ | FG | AT | Viedeň | **145,00** | - | DS |
| AT | Viedeň | **164,00** | ▲ | DS | AT | Viedeň | **-** | - | DS | PL | Zachodni | **162,83** | - | DF |
| PL | Slaski | **155,73** | - | DF | PL | Zachodni | **147,86** | - | DF | RO | Constanca | **148,43** | ▼ | DS |
| CZ | Praha | **175,18** | ▲ | DF | CZ | Praha | **-** | - | DF | SK | Bratislava | **-** | - | DP |
| RO | Constanc | **167,03** | ▼ | FOB | RO | Mutenia | **151,05** | ▲ | DS | **raž potravinárska** | | | | |
| SK | Bratislava | **152,01** | ▼ | DP | SK | Bratislava | **131,77** | ▲ | DP | DE | Hamburg | **155,00** | ▼ | DS |
| **pšenica kŕmna** | | | | | **jačmeň sladovnícky** | | | | | CZ | Praha | **162,56** | - | DF |
| DE | Hamburg | **166,00** | - | DS | DE | Mannheim | **202,00** | ▼ | DS | SK | Bratislava | **-** | **-** | N |
| HU | Transdanub | **132,29** | ▼ | FG | CZ | Praha | **-** | **-** | DF | **pšenica tvrdá** | | | | |
| PL | Slaski | **151,04** | - | DF | FR | Rouen | **-** | **-** | DP | ES | Cordoba | **220,00** | ▼ | DS |
| AT | Viedeň | **-** | - | DS | PL | Zachodni | **161,01** | - | DF | FR | La Pallice | **231,86** | ▲ | DP |
| SK | Bratislava | **137,68** | ▲ | DP | SK | Bratislava | **-** | **-** | - | IT | Bologna | **227,50** | ▲ | DF |

Vysvetlivky:

Vývoj trhovej ceny oproti predchádzajúcej hodnote: nárast ▲; pokles ▼; - (bez znaku) stagnácia / neporovnateľné. D – dodané; S – silo; DS – zo sila, na nákladnom aute; DP – z farmy, na nákladnom aute; DF – dodané prvému zákazníkovi, na nákladnom aute; FG – cena na farme; GEX – cena na burze obilia; FOB – „free on board“ (Incoterm) – voľné na palube; CIF – po zaplatení nákladov, poistenia a naloženia; N – neznáme miesto.

**● Ceny obilnín na Slovensku k 38.týždňu 2019 – úroda roku 2019 (v €uro/t)**

|  |  |  |  |
| --- | --- | --- | --- |
|  | **Západ** | **Stred** | **Východ** |
| **Pšenica potravinárska** | | | |
| **kvalita E** | 150 - 155 | 145 - 150 | 145 - 150 |
| **kvalita A** | 145 - 150 | 140 - 145 | 140 - 145 |
| **kvalita B** | 140 - 145 | 140 - 145 | 140 - 145 |
| **Pšenica kŕmna** | 130 - 140 | 130 - 140 | 143 - 145 |
| **Jačmeň sladovnícky** | 185 - 200 | - | 185 - 195 |
| **Jačmeň kŕmny** | 130 - 150 | 130 - 140 | 140 - 150 |
| **Kukurica na zrno** | 130 - 135 | 130 - 140 | - |

*Vysvetlivky: Západ – kraje BA, TT, NR, TN; Stred – kraje BB, ZA; Východ – kraje PO, KE.*

*Zdroje informácií: Ing. Cikatricis, Ing. Jakubička, Ing. Papp; Ing. Slocik; Ing. Krajanec.*

● **Komentár**


20.septembra 2019 vydal **COCERAL** (Európska asociácia obchodníkov so zrninami) tretí odhad úrody zrnín v EÚ v tomto roku. **Celková produkcia obilnín a olejnín v krajinách únie by mala dosiahnuť objem 304,9 mld. ton.** To je o takmer 4 mld. ton viac, ako predpokladala v máji t.r. (301 mld.t) a tiež viac ako vlaňajšia úroda (281,5 mld.t). **Pšenice** by sa malo urodiť 143,3 mld.t (2018: 128,8 mld.t). Najviac sa zvýšila produkcia vo Francúzsku a Veľkej Británii, kde dosiahli lepšiu úrodu z hektára ako sa predpokladalo v máji t.r. Produkciu **jačmeňa** v EÚ odhaduje COCERAL na 60,8 mld.t, čo je o málo viac ako bol májový odhad (59,0 mld.t).

Odhady produkcie **kukurice** v EÚ boli revidované na 61,6 mld. ton, čo je menej ako predpokladali v máji t.r. (62,9 mld.t). Je to tak najmä kvôli zníženým predpokladom v Nemecku a Francúzsku vplyvom horúceho a suchého počasia počas fázy opeľovania. Odhad pre produkciu **repky olejnej** v EÚ bol redukovaný na 17,3 mld. ton kvôli ďalším poklesom úrody vo Francúzsku, Nemecku a Veľkej Británii.

Európska Komisia 23.9. 2019 vydala správu o zahraničnej obchodnej bilancii EÚ v agropotravinárskych komoditách, ktorá za júl 2019 zaznamenala ďalší rekord. Až 12,6 percentný nárast oproti predošlému roku a objem **13,07 mld. eur zaznamenal vývoz agrokomodít z krajín Únie v júli 2019**. Aj dovoz stúpol na 9,92 mld. eur, čo znamená až 40% (t.j.3,15 mld. eur) pozitívny nárast obchodnej bilancie oproti júlu 2018. Najväčšie objemy agrokomodít sa z EÚ vyviezli do USA, Číny a Japonska. Naopak, vývozy zo Hong Kongu, Líbye a Turecka klesli. Dovozy rástli najmä z Ukrajiny, Brazílie a Číny. Poklesli dovozy z USA, Indonézie a Nového Zélandu.

Podľa sektorov, najviac sa z EÚ vyviezlo bravčového mäsa (nárast o 164 mil.€), alkohol a likéry (plus o 120 mil.€), sušené mlieko a srvátka (plus 102 mil.€) a víno a vermut (plus 101 mil.€). Paradoxne vývozy klesli najviac u repného a trstinového cukru (o 39 mil.€), rastlinných olejov – bez olivového a palmového oleja (o 37 mil.€) a olejniny iné ako sója (o 14 mil.€). Nárast zaznamenali dovozy tropického ovocia (o 146 mil.€) a rastlinných olejov (o 88 mil.€). Najväčšie objemy na poklese dovozov boli u sóje (o 64 mil.€), palmového oleja (o 50 mil.€) a citrus. ovocia (o 47 mil.€).

**Graf: EÚ-28 vývoz agrokomodít mimo krajín EÚ v mil. euro (zdroj: Eurostat)**



*Zdroje: Európska Komisia; COCERAL; IEG Vu; portály búrz.*

Spracovala: Ing. Vladimíra Debnárová, tajomník Združenia pestovateľov obilnín; [**www.obilninari.sk**](http://www.obilninari.sk)